***Jackbox ludaroj*** (aŭ Jakobujaj ludaroj) estas serio de videoludoj eldonita de la firmao Jackbox Games por diversaj platformoj. Ekde 2014, la firmao eldonis preskaŭ unu ludaron jare. Ĉiu ludaro enhavas po kvin ludoj intencitaj por ludado en grandaj grupoj. Eblas ludi ilin sidante en la sama ĉambro, per tujmesaĝiloj kiuj permesas kundividi ekranon, kaj per elsendfluiloj kiel ekzemple Twitch.

Speciala eco de la ludoj estas, ke la ludantoj ne bezonas ludkonzolojn, sed regas la ludon per siaj karestelefonoj aŭ tabulkomputiletoj.

Historio
--------

La studio, antaŭe konata kiel Jellyvision Games, dum la 90-aj jaroj havis grandajn sukcesojn pri sia serio da "You Don't Know Jack" komputilaj kvizludoj. Tiu ludo ankaŭ inspiris la nunan nomon de la ludstudio. Ekde 2011, la studio unue eldonis rekreon de sia origina sukcesa ludo, ĉifoje ludebla per ludkonzolo, kaj poste aliajn ludojn kiuj ludeblis per poŝtelefono aŭ Facebook.

La unua Jakobuja ludaro aperis en 2015. Dum KOVIM-19 pandemio, la ludaroj ricevis rekreskintan atenton pro ĝia taŭgeco ludi kun amikoj kaj resti en kontakto interrete dum fizika izoliĝo.

Ludaroj
-------

| Ludaro | Ludoj | Komentoj |
| --- | --- | --- |
| Ludaro 1 | * You Don't Know Jack 2015
* Fibbage XL
* Drawful
* Word Spud
* Lie Swatter
 |  |
| Ludaro 2 | * Fibbage 2
* Earwax
* Bidiots
* Kviplaŝo XL (Quiplash XL)
* Bomb Corp.
 |  |
| Ludaro 3 | * Kviplaŝo 2 (Quiplash 2)
* Kviza Murda Festo (Trivia Murder Party)
* Guesspionage
* Tee K.O.
* Fakin' It
 |  |
| Ludaro 4 | * Fibbage 3
* Survive The Internet
* Monstro Serĉas Monstron (Monster Seeking Monster)
* Bracketeering
* Civic Doodle
 |  |
| Ludaro 5 | * You Don't Know Jack
* Split The Room
* Mad Verse City
* Patente Stulta (Patently Stupid)
* Zeeple Dome
 |  |
| Ludaro 6 | * Kviza Murda Festo 2 (Trivia Murder Party 2)
* Role Models
* Joke Boat
* Dictionarium
* Premu la Butonon (Push The Button)
 |  |
| Ludaro 7 | * Kviplaŝo 3 (Quiplash 3)
* The Devils and the Details
* Champ'd Up
* Talking Points
* Blather 'Round
 |  |
| Ludaro 8 | * Drawful animate
* Job Job
* The Poll Mine
* Weapons Drawn
* La Rado de Enormaj Proporcioj (The Wheel of Enormous Proportions)
 |  |
| Jackbox Party Starter | * Kviplaŝo 3 (Quiplash 3)
* Kviza Murda Festo 2 (Trivia Murder Party 2)
* Tee K.O.
 | kvinlingva versio en la angla, franca, itala, germana kaj hispana |

Lingvaj versioj
---------------

La originala lingvo de la ludoj estas la angla. Dum 2020 eldoniĝis multlingva versio de la sukcesa ludo Quiplash sub la nomo Quiplash 2 Interlashional, ludebla en la germana, angla, franca, itala kaj hispana lingvo. Je la 30a Junio 2022 aperos kvinlingva versio de tri konataj ludoj sub la nomo Jackbox Party Starter.

Krome, ekzistas multaj neoficialaj tradukoj kreitaj de aktiva teamo de volontuloj. Ekzistas tiaj tradukoj al la germana, la rusa, la hispana, la katalana kaj la hispana. Kvankam la tradukoj ne estas oficialaj, pluraj tradukteamoj konstatas, ke ili kunlaboras kun Jackbox Games por realigi la tradukojn.

En Esperanto ekzistas ĝis nun du neoficialaj tradukoj. Estas planata traduki pliajn ludojn kaj la tradukteamo bonvenigas pliajn volontulojn.

Raŭndo de Tee-K.O. (Jackbox Ludaro 3) dum renkontiĝeto de la Germana Esperanto-Junularo

Referencoj
----------

1. ↑   Unua ludaro sur la retpaĝo de Jackbox Games
2. ↑   Artikolo de PC Gamer
3. ↑   Quiplash 2 Interlashional sur la retpaĝo de Jackbox Games
4. ↑   Jackbox Party Starter sur la retpaĝo de Jackbox Games
5. ↑   retpaĝo de la germana volontula tradukteamo
6. ↑   Neoficialaj tradukoj de Quiplash XL kaj Tee-K.O. al Esperanto
7. ↑   Discord kanalo kie interŝanĝas la volontulaj tradukteamoj

|  |  |
| --- | --- |
| Bibliotekoj | * PeEnEo: 775639
 |